Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: rendjéről szóló 19/1995. (XII. 13.) BM rendeletet, és módosítsa úgy, hogy a fogdába történő befogadáshoz szükséges
Paragraph Index: 440

1997. évi XXXI. tv. megalkotása után indokolt szabályozni. (A törvény időközben már hatályba is lépett.) Véleménye szerint a szociális törvény hatálya alá tartozó, fogyatékosokat ápoló, gondozó intézményekre kiterjed a személyes gondoskodást nyújtó szociális intézmény működési engedélyezését szabályozó kormányrendelet hatálya. Így ebben a kérdésben jogi szabályozást nem tart indokoltnak. Ugyancsak nem tartja szükségesnek a civil kontroll jogi szabályozását sem, tekintettel arra, hogy a jogi keretek egyben korlátozást jelentenének a működésben. A népjóléti miniszter elfogadta azt az ajánlást, hogy felül kell vizsgálni az ÁNTSZ BAZ megyei intézetének — a Tokaji Önkormányzat Egyesített Népjóléti Intézménye gyermekotthonával kapcsolatos — tevékenységét. Az országgyűlési biztos a népjóléti miniszter válaszát a civil kontrollra vonatkozó ajánlás változatlan formában való fenntartása mellett elfogadta. A civil kontroll szabályozása a nonprofit szervezetek működését rendező törvény megalkotása után 1998-ban válik aktuálissá. A művelődési és közoktatási miniszter egyetértett a szakértői munkacsoport létrehozásával, melynek feladata, hogy kidolgozza a szociális intézményekben élő fogyatékos személyek állapotának szakmai felülvizsgálatára vonatkozó szabályozást. Tájékoztatott arról is, hogy a tárca a kormány elé kívánja terjeszteni az „Esély a Fogyatékos Gyermekek, Tanulók Felzárkóztatásához Országos Közalapítvány” létrehozására vonatkozó javaslatot. Időközben az alapítványt a kormány

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes